ହୋଇଯାଇଛି । କବିତୀର୍ଥ ଶାନ୍ତିକାନନଠାରେ ଆୟୋଜିତ ଏହି ଉତ୍ସବରେ 'ଓଡ଼ିଆ ଭାଷା ବିକାଶ ଆନେ୍ଦାଳନ'ର ଅଧ୍ୟକ୍ଷ ତଥା ବିଶିଷ୍ଟ ବ୍ୟଙ୍ଗକାର ଡକ୍ଟର ଲକ୍ଷ୍ମୀକାନ୍ତ ତ୍ରିପାଠୀ ପୌରୋହିତ୍ୟ କରିଥିଲେ । 'ଫକୀରମୋହନ ସାହିତ୍ୟ ପରିଷଦ'ର ସଭାପତି ଡକ୍ଟର ଶିରୀଶ ଚନ୍ଦ୍ର ଜେନା ଏଥିରେ ଯୋଗଦେଇ ୨୦୦୦ ମସିହାରୁ ବାଲେଶ୍ୱରରେ ପାଳିତ ହୋଇ ଆସୁଥିବା ଆନ୍ତର୍ଜାତୀୟ ଭାଷା ଦିବସର ସମ୍ପୂର୍ଣ୍ଣ ଇତିହାସ ଉପସ୍ଥାପନ ସହ ଭାଷାଭତିକ ରାଷ୍ଟ୍ରଭାବେ ପ୍ରଥମେ ସୃଷ୍ଟି ହୋଇଥିବା ବାଙ୍ଗଲାଦେଶର ମାନ୍ୟତା ପ୍ରସଙ୍ଗରେ ସୂଚନା ଦେଇଥିଲେ ।
ଓଡ଼ିଶା ସାହିତ୍ୟ ଏକାଡେମୀର ପୂର୍ବତନ ସଦସ୍ୟ ଡକ୍ଟର ଭାଗବତ ପ୍ରସାଦ ଦାସ, ବରିଷ୍ଠ ସାରସ୍ୱତ ସାଧକ ଡକ୍ଟର ପ୍ରହ୍ଲାଦ ଚରଣ ମହାନ୍ତି, ବରିଷ୍ଠ ଗବେଷକ ଡକ୍ଟର ରମାକାନ୍ତ ବେହେରା ଓ ପ୍ରତିଷ୍ଠିତ ଭେଷଜ ବିଶେଷଜ୍ଞ ତଥା କଥାକାର ଡାକ୍ତର ଚୋ÷ଧୁରୀ ସତ୍ୟବ୍ରତ ନନ୍ଦ ନିଜ ନିଜର ବକ୍ତବ୍ୟରେ ମାତୃଭାଷାର ସମୃଦ୍ଧି ଗୋଟିଏ ଜାତିକୁ ରୁଦ୍ଧିମନ୍ତ କରିଥାଏ ବୋଲି ମତପ୍ରକାଶ କରିଥିଲେ । ଓଡ଼ିଆ ଭାଷାର ପ୍ରାଚିନତା ସମ୍ପର୍କରେ ବକ୍ତାମାନେ ଆଲୋକପାତ ସହ ପ୍ରାୟୋଗିକ କ୍ଷେତ୍ରରେ ଥିବା ତ୍ରୁଟି ସୁଧାର ଉପରେ ଗୁରୁତ୍ୱାରୋପ କରିଥିଲେ । ଏହି ଅବସରରେ ଶିଶୁଛାତ୍ର ସାଇକୃଷ୍ଣା ମାତୃଭାଷା ସମ୍ପର୍କିତ ଗୀତ ଗାଇ ସମସ୍ତଙ୍କୁ ମନ୍ତ୍ରମୁଗ୍ଧ କରିଥିଲେ । ସେହିିଭଳି ଫକୀର ମୋହନଙ୍କର 'ମୋ ଜୀବନ ସାରଧନ' ଓ 'ଭାଷା ହିଁ ଜୀବନୀଶକ୍ତି ଜାତିମାନଙ୍କର' ଗୀତଦ୍ୱୟକୁ ଛାତ୍ରୀ ଶ୍ୱେତାଲିଶା ପ୍ରିୟଦର୍ଶିନୀ ଓ କଲ୍ୟାଣୀ ନନ୍ଦ ଗାନ କରିଥିବା ବେଳେ ବିମଳ ଜେନାଙ୍କର 'ଅ ଠାରୁ କ୍ଷ ସବୁ ଅକ୍ଷର' ଗୀତଟିକୁ ସୁଚିତ୍ରା ସାହୁ ପରିବେଷଣ କରିଥିଲେ ।
